Държавен вестник, бр. 84, 2025 г., стр. 45

БРОЙ  84	
Д Ъ Р Ж А В Е Н  В Е С Т Н И К 	
СТР.  45   
9. Ако наблюдаващият лекар е на мнение, че ваксинацията или профилактиката са 
противопоказани по медицински причини, той предоставя на лицето мотиви, написани на 
английски или френски език, а когато е уместно, и на друг език в допълнение към англий­
ския или френския, които са в основата на това мнение и които компетентните власти на 
мястото на пристигането следва да зачетат. Наблюдаващият лекар и компетентните власти 
информират тези лица за всички рискове, свързани с неваксинирането и с неизползването 
на профилактични средства в съответствие с член 23, параграф 4.
10. Еквивалентен документ, издаден от въоръжените сили на действащ военнослужещ, 
се приема вместо международен сертификат във формђта, показан в настоящото приложе­
ние, ако:
a) съдържа медицинска информация, която по същество е същата като изискваната в 
такъв формуляр; и
b) съдържа декларация на английски или френски език и когато е уместно, на друг език 
в допълнение към английския или френския, в която се записват видът и датата на 
ваксинацията или профилактиката и се посочва, че той е издаден в съответствие с 
настоящия параграф.
Образец на Международен сертификат за ваксинация или профилактика
С настоящото се удостоверява, че [име] ................................, дата на раждане ..........., пол ….…..,
националност ...................................., национален документ за самоличност, ако е прило­
жимо ............................., чийто подпис следва6 ……………..........................................……, или ако е 
приложимо:
име на родителя или настойника ...............................................................................................
подпис на родителя или настойника6 .........................................................................................
на посочената дата е бил ваксиниран или е получил профилактика срещу: 
(наименование на болестта или състоянието) ..........................................................................
в съответствие с Международните здравни правила.
Ваксина 
или про­
филак­
тика
Дата
Име на наблюдаващия 
лекар или на съответ­
ния орган, който отго­
варя за издаването на 
този сертификат или 
за надзора на имуниза­
ционния център
Подпис 
на наблю­
даващия 
лекар6
Производител 
и партиден но­
мер на вакси­
ната или про­
филактиката
Сертифи­
катът е 
валиден 
от
............
до
............
Официален 
печат на иму­
низационния 
център6
1.
2.
Този сертификат е валиден само ако използваната ваксина или използваното профилак­
тично средство е одобрена(о) от Световната здравна организация.
Този сертификат в нецифров формат трябва да бъде подписан от лекар, който е прак­
тикуващ лекар, или друг упълномощен здравен работник, контролиращ прилагането на 
ваксината или профилактичното средство. Сертификатът трябва да носи и официалния 
печат на имунизационния център; той обаче не може да замени подписа. Независимо от 
формђта, в който е издаден този сертификат, той трябва да носи името на лекаря, който 
контролира прилагането на ваксината или профилактичното средство, или на съответния 
орган, отговорен за издаването на сертификата или за надзора на имунизационния център. 
Всяко изменение на този сертификат, изтриване или непопълване на която и да е част 
от него може да го направи невалиден.
Валидността на този сертификат продължава до датата, посочена за конкретната вакси­
нация или профилактика. Сертификатът се попълва изцяло на английски или френски език. 
Сертификатът може да бъде попълнен и на друг език в същия документ в допълнение към 
английски или френски.
––––––––––––––––––––––––––––––––
6 Прилага се само за сертификати, издадени в нецифров формат.